ai4bharat/Pralekha huggingface dataset:
गृह मंत्रालय
देशातील कायद्याची अवहेलना केल्याबद्दल मानवाधिकार हे समर्थन असू शकत नाही
अॅम्नेस्टी इंटरनॅशनलने घेतलेली भूमिका आणि केलेली विधाने दुर्दैवी, अतिशयोक्तीपूर्ण आणि सत्याच्या पलिकडे आहेत.
प्रकरणासंबंधी तथ्य खालीलप्रमाणे आहे.
अम्नेस्टी इंटरनॅशनलला फक्त एकदाच विदेशी योगदान  कायदा  अंतर्गत परवानगी मिळाली होती आणि तीदेखील  वीस वर्षांपूर्वी मिळाली होती. तेव्हापासून अॅम्नेस्टी इंटरनॅशनलने वारंवार अर्ज करूनही यापूर्वीच्या सरकारांकडून एफसीआरएची मान्यता नाकारली गेली कारण कायद्यानुसार अशी मान्यता मिळण्यास ते पात्र नाही.
मात्र, एफसीआरए नियमांना बगल देत अॅम्नेस्टी यूकेने थेट परकीय गुंतवणूकीचे  वर्गीकरण करून भारतात नोंदणीकृत चार संस्थांना मोठ्या प्रमाणात पैसे पाठवले. एफसीआरए अंतर्गतगृह मंत्रालयाची मंजुरी न घेता अम्नेस्टीला  एक महत्त्वपूर्ण रक्कम परदेशी चलनाद्वारे पाठविली गेली. चुकीच्या मार्गाने धन घेऊन कायदेशीर तरतूदींचे उल्लंघन केले.
अॅम्नेस्टीच्या या बेकायदेशीर पद्धतींमुळे मागील सरकारनेही अम्नेस्टी कडून परदेशातून निधी मिळण्यासाठी वारंवार केलेले अर्ज नाकारले होते. यामुळे अॅम्नेस्टीने त्याच काळात आपले भारत परिचलन एकदा स्थगित केले होते. वेगवेगळ्या सरकारांच्या अधिपत्याखाली, अम्नेस्टी प्रति हा द्विपक्षीय आणि पूर्णपणे कायदेशीर दृष्टिकोन स्पष्ट करतो की संपूर्ण दोष अम्नेस्टीच्या निधी सुरक्षित करण्यासाठी स्वीकारलेल्या संशयास्पद प्रक्रियेत आहे.
मानवतेचे कार्य आणि सत्याची ताकद यावर केलेली सर्व विधाने म्हणजे त्यांच्या कारवायावरून लक्ष विचलित करण्याचा डाव आहे. ज्यात भारतीय कायद्यांचे स्पष्ट उल्लंघन झालेले आहे. गेल्या काही वर्षांपासून केलेली अनियमितता आणि बेकायदेशीरपणाबद्दल विविध संस्थद्वारे केलेल्या तपासणीच्या प्रक्रियेवर प्रभाव टाकण्याचा प्रयत्न करणारी ही विधाने आहेत.
इतर अनेक संस्थांप्रमाणे भारतात मानवतावादी काम सुरू ठेवण्यासाठी अम्नेस्टी स्वतंत्र आहे. मात्र भारत कायद्यानुसार परदेशी देणग्यांद्वारे अनुदानीत संस्थांना देशांतर्गत राजकीय वादविवादामध्ये हस्तक्षेप करण्याची परवानगी देत नाही. हा कायदा सर्वांना समान लागू आहे आणि अॅम्नेस्टी इंटरनॅशनललाही लागू असेल.
मुक्त पत्रकारिता , स्वतंत्र न्यायव्यवस्था आणि दोलायमान देशांतर्गत वादाची परंपरा असलेली भारताची समृद्ध आणि बहुलतावादी लोकशाही संस्कृती आहे. सध्याच्या सरकारवर भारतीय जनतेचा अभूतपूर्व विश्वास आहे. स्थानिक नियमांचे पालन करण्यात अम्नेस्टीचे अपयश हे भारताच्या लोकशाही आणि बहुलतावादी मूल्यावर भाष्य करण्यास पात्र नाही.
नागरी उड्डाण मंत्रालय
मुंबई विमानतळाच्या क्षमतेत वाढ - T2 येथे सुरक्षा तपासणी क्षेत्राचा विस्तार
एकात्मिक प्री-एम्बार्केशन सिक्युरिटी चेक  क्षमतेत लक्षणीय वाढ
नवी दिल्ली, 5 जुलै 2023
मुंबई आंतरराष्ट्रीय विमानतळ लिमिटेड  च्या T2 टर्मिनलवर सिक्युरिटी चेकपॉईंट एरिया  अर्थात सुरक्षा तपासणी क्षेत्राच्या टप्पा 1 आणि टप्पा 2 चा विस्तार आणि आधुनिकीकरण पूर्ण झाले आहे ज्यामुळे क्षमता वाढवण्यासाठी अतिरिक्त जागा उपलब्ध झाली आहे, परिणामी प्रतीक्षा कालावधी कमी होऊन प्रवाशांच्या सोयीसुविधेत वाढ झाली आहे.
केंद्रीय नागरी हवाई वाहतूक आणि पोलाद मंत्री, ज्योतिरादित्य एम. सिंधिया यांनी मुंबई इंटरनॅशनल एअरपोर्ट लिमिटेड  ला 3 टप्प्यांमध्ये विस्तार आणि अद्ययावतीकरण पूर्ण करण्याचे निर्देश दिले होते ज्यात पहिला टप्पा हा 31 मार्च 2023 रोजी आणि दुसरा टप्पा 2 हा 30 जून 2023 रोजी पूर्ण झाला आहे. यामुळे टर्मिनलची क्षमता वाढवण्यासाठी अतिरिक्त जागा निर्माण झाली आहे, ज्याद्वारे प्रवाशांची सुलभता वाढून गर्दी कमी होण्यास मदत सुनिश्चित होईल.
जागतिक कोविड-19 महामारीला तोंड देण्यासाठी भारतीय विमान वाहतूक क्षेत्राने केलेल्या सुधारणा आणि लवचिकतेच्या अनुषंगाने, देशाने दैनंदिन प्रवासी वाहतुकीत मोठी वाढ अनुभवली आहे आणि त्याचा परिणाम म्हणजे एक आकांक्षी भारत तयार झाला आहे जो उड्डाण करण्यास इच्छुक आणि सज्ज आहे. या मागणीला प्रतिसाद म्हणून, एमआयएएल ने नागरी विमान वाहतूक मंत्रालय आणि बीसीएएस यांच्याशी सल्लामसलत करून मुंबईच्या छत्रपती शिवाजी महाराज आंतरराष्ट्रीय विमानतळ  च्या टर्मिनल 2 वर प्रवाशांचा अनुभव समृद्ध करण्यासाठी आणि प्रवास सुलभ करण्याकरिता क्षमता वाढवण्यासाठी आणि अशा प्रकारच्या पहिल्या एकात्मिक एससीपी सुविधा अद्ययावत करण्यासाठी एक व्यापक योजना आखली आहे. प्रक्रिया क्षमता वाढवण्यासाठी, प्रतीक्षा कालावधी कमी करण्यासाठी आणि प्रवाशांना अखंड परंतु सुरक्षित प्रवास अनुभव देण्यासाठी या धोरणात्मक उपक्रमाची रचना करण्यात आली आहे. या कामाचा पहिला टप्पा सप्टेंबर 2022 मध्ये सुरू झाला आणि तीनपैकी दोन टप्पे यशस्वीरित्या पूर्ण झाले आणि अपेक्षित परिणाम दिसण्यास सुरुवात झाली.
अनुभव आणखी समृद्ध करण्यासाठी, सीएसएमआयए ने प्रवाशांना मार्गदर्शन करण्यासाठी सहाय्यक तैनात केले आहेत आणि ज्येष्ठ नागरिकांसाठी, लहान मुले/बालकांसह प्रवास करणारे आणि विशेषत: दिव्यांग प्रवाशांसाठी प्राधान्य मार्ग प्रदान केले आहेत.
एमआयएएल ने केलेल्या प्रगतीवर भाष्य करताना, नागरी हवाई वाहतूक आणि पोलाद मंत्री, ज्योतिरादित्य एम. सिंधिया म्हणाले, “प्रवाशांचे समाधान हे नेहमीच आमचे प्राधान्य राहिले आहे आणि मला आनंद होत आहे की खाजगी विमानतळ ऑपरेटर सर्वांना विमान प्रवास सुलभ करण्यासाठी आमच्या आदेशात पूर्णपणे सहकार्य करत आहेत. एमआयएएल ने ही अतिरिक्त जागा निर्माण करून उत्तम काम केले आहे ज्यामुळे क्षमता वाढेल आणि प्रवाशांना सुविधा मिळेल. या प्रकल्पाचा टप्पा 3 पूर्ण झाल्याने यात आणखी वाढ होणार आहे. पंतप्रधान नरेंद्र मोदी यांच्या नेतृत्वाखाली आम्ही काम करत राहू आणि नागरिकांना सर्वोत्तम सेवा देऊ.”
Before: Demolition of F&B and Retail
After : Additional Queuing Space
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
वाणिज्य आणि उदयोग मंत्रालय
गोव्यात 'एक जिल्हा एक उत्पादन' योजनेसाठी युनिटी मॉलच्या प्रगतीचा केंद्रीय राज्यमंत्री सोम प्रकाश यांनी घेतला आढावा
पणजी, 13 जुलै 2023
केंद्रीय वाणिज्य व उद्योग राज्यमंत्री सोम प्रकाश यांनी आज गोव्यात 'एक जिल्हा एक उत्पादन' या विषयावरील बैठकीचा आढावा घेतला. केंद्रीय मंत्र्यांनी गोवा सरकारला युनिटी मॉलचा प्रस्ताव लवकरात लवकर सादर करण्यास सांगितले. युनिटी मॉलसाठी केंद्राने १०० कोटी रुपयांची तरतूद केली आहे. गोव्याचे पर्यटन मंत्री रोहन खवंटे यांची याप्रसंगी उपस्थिती होती.
विविध प्रकारच्या उत्पादनांचे प्रदर्शन करण्यासाठी ओडीओपी ही अतिशय चांगली योजना आहे, असे सोम प्रकाश यांनी सांगितले. युनिटी मॉल ही भारत सरकारची अनोखी संकल्पना आहे. गोव्याने युनिटी मॉलसंदर्भात एक परिपूर्ण आराखडा सादर करावा, असे आवाहन पालकमंत्र्यांनी केले. उत्तर गोवा जिल्ह्यासाठी ओडीओपी उपक्रमांतर्गत काजूला पहिले उत्पादन तर फेणीला दुसरे उत्पादन म्हणून निवडण्यात आले आहे. दक्षिण गोवा जिल्ह्यात, फेणीला पहिले आणि काजूला दुसरे उत्पादन म्हणून निवडले आहे. ही उत्पादने प्रत्येक जिल्ह्याची वेगळी वैशिष्ट्ये अधोरेखित करतात, ज्यामुळे त्यांची ओळख अधिक बळकट होते.
गोव्याचे पर्यटनमंत्री रोहन खंवटे म्हणाले की, केंद्र सरकार गोव्याला अनेक प्रकारे मदत करत आहे. युनिटी मॉलचा डीपीआर महिनाभरात केंद्राकडे सादर केला जाईल.
युनिटी मॉल
गोव्याच्या विविध प्रकारच्या हस्तकला, कला आणि सांस्कृतिक वारशावर प्रकाश टाकण्याच्या सामायिक उद्देशाच्या अनुषंगाने, राज्य सरकार इन्व्हेस्ट इंडियाच्या सहकार्याने 'युनिटी मॉल' सुरु करणार आहे. यात पर्यटकांना गोव्यातील उत्पादनांबरोबरच सर्व राज्यांतील वैशिष्ट्यपूर्ण उत्पादने एकाच छताखाली मिळतील. युनिटी मॉल मध्ये 'एक जिल्हा, एक उत्पादन' यासह स्थानिक हस्तकलेच्या वस्तू उपलब्ध करुन दिल्या जातील.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 70
पंतप्रधान कार्यालय
पंतप्रधानांनी लता मंगेशकर यांच्या सहवासातील आठवणींना दिला उजाळा
नवी दिल्ली, 28 सप्टेंबर 2022
पंतप्रधान नरेंद्र मोदी यांनी लता मंगेशकर यांच्याबरोबरच्या आपल्या संवादाच्या आठवणी आणि क्षणांना उजाळा दिला आहे.
मोदी अर्काइव्हजवरील ट्वीटर धाग्याचा संदर्भ देत पंतप्रधानांनी ट्वीट केले आहे:
"सुंदर धागा. अनेक आठवणी जाग्या झाल्या …”S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
शिक्षण मंत्रालय
क्यूएस वर्ल्ड यूनिवर्सिटी रँकिंग 2021 कार्यक्रमात केंद्रीय शिक्षण मंत्र्यांचे संबोधन
क्यूएस वर्ल्ड यूनिवर्सिटी रँकिंग 2021 मध्ये पहिल्या 100 मध्ये आयआयटी मुंबईसहीत 12 भारतीय संस्थाचा समावेश
केंद्रीय मंत्री रमेश पोखरियाल निशंक यांनी आज क्यूएस वर्ल्ड यूनिवर्सिटी रँकिंग 2021 जाहीर करण्यासाठी आयोजित कार्यक्रमाला संबोधित केले. निती आयोगाचे मुख्य कार्यकारी अधिकारी अमिताभ कांत, विद्यापीठ अनुदान आयोगाचे अध्यक्ष धीरेंद्र सिंग, नॅकचे अध्यक्ष विरेंदर चौहान, अखिल भारतीय तंत्रज्ञान शिक्षण संस्थेचे अध्यक्ष अनिल सहस्रबुद्धे, QS रँकिंगचे उपाध्यक्ष बेन सॉटर, QS रँकिंगचे मुल्यमापन प्रमुख ले कॅमोलीन्स, आणि संस्थाध्यक्षांचा यावेळी गौरव करण्यात आला. या कार्यक्रमाला इतर मान्यवरही दूरस्थ पद्धतीने उपस्थित होते.
Unveiling QS World University Rankings by subject #2021. @PMOIndia @EduMinOfIndia @PIB_India @MIB_India @DDNewslive @transformIndia @mygovindia https://t.co/wRxjoDkVry
— Dr. Ramesh Pokhriyal Nishank  March 4, 2021
या कार्यक्रमात मंत्रीमहोदयांनी बारा भारतीय संस्थांनी 2021च्या QS विषयवार रॅंकींगमध्ये पहिल्या 100तील स्थान टिकवून ठेवल्याबद्दल त्यांचे कौतुक व अभिनंदन केले. गेल्या काही वर्षांमध्ये भारतातील उच्च शिक्षणात विकास आणि सुधारणा व्हाव्यात यावर सरकारने सातत्याने लक्ष केंद्रीत केले आहे. परिणामी, भारतीय संस्थांच्या सुधारलेल्या प्रतिमेला जागतिक स्तरावरील QS रॅंकीग सारख्या नावाजलेल्या व दर्जेदार रॅंकींगमुळे नावाजले जाऊन मान्यता मिळाली आहे, असे ते म्हणाले.
जगभरातील 100 उच्च स्थानावरील संस्थांमध्ये 12 भारतीय संस्थांचा समावेश आहे. या संस्था आहेत : आयआयटी मुंबई, आयआयटी मद्रास, आयआयटी खरगपूर, आयआयएससी बंगळुरू, आयआयटी गुवाहाटी, आयआयएम बंगळुरू, आयआयएम अहमदाबाद, जेएनयू, अन्ना विश्वविद्यालय, दिल्ली विश्वविद्यालय व ओ.पी. जिंदाल विश्वविद्यालय.
या पहिल्या 100 उच्च दर्जाच्या शिक्षण संस्थांपैकी पेट्रोलियम इंजिनयरिंगसाठी आयआयटी मद्रास 30व्या क्रमांकावर आहे, आयआयटी मुंबई 41 व्या तर खनिजे व खनिकर्म यासाठी आयआयटी खरगपूर 44 व्या स्थानी आहे. डेव्हलपमेंट स्टडीजसाठी दिल्ली विश्वविद्यालय जगभरात 50 व्या स्थानी आहे.
पंतप्रधान कार्यालय
श्रीलंकेचे राष्ट्राध्यक्ष मैत्रिपाला सिरीसेना यांनी दूरध्वनीव्दारे पंतप्रधान नरेंद्र मोदी यांच्याशी केली बातचीत
नवी दिल्ली, 17 ऑक्टोबर 2018
श्रीलंकेचे राष्ट्राध्यक्ष मैत्रिपाला सिरीसेना यांनी आज पंतप्रधान नरेंद्र मोदी यांच्याशी दूरध्वनीवरून बातचित केली.
श्रीलंकेचे राष्ट्रध्यक्ष आणि एक माजी संरक्षण सचिव यांच्या हत्येचा कट रचण्यामागे भारताचा हात आहे, अशा आशयाचे वृत्त श्रीलंकेच्या काही प्रसार माध्यमांमध्ये प्रसिद्ध करण्यात आले आहे. या तथाकथित वृत्ताचे सिरीसेना यांनी स्पष्टपणे खंडन केले आहे.
हे वृत्त निराधार असून कोणीतरी मुद्दाम खोडसाळपणाने आणि दुष्ट हेतूने प्रसारित केले आहे. अशा असत्य वृत्तामुळे दोन्ही नेत्यांमध्ये गैरसमज निर्माण होवू शकतात, त्याचबरोबरच या शेजारी देशांत असलेल्या चांगल्या, सौहार्दपूर्ण मैत्रीच्या नात्यामध्ये बाधा निर्माण होण्याची शक्यता आहे, असे ते म्हणाले.
अशा प्रकारच्या वृत्ताचे सार्वजनिक पातळीवर खंडन करण्यासाठी आपण वैयक्तिक स्तरावर प्रयत्न केले आहेत असे सिरीसेना यांनी नरेंद्र मोदी यांना सांगितले. त्याचबरोबर या प्रकरणी श्रीलंका सरकारच्यावतीनेही तातडीने कोणती पावले उचलण्यात आली, याची माहिती सिरीसेना यांनी दूरध्वनीवरून दिली. यासंदर्भामध्ये त्यांनी आज सकाळी श्रीलंकेमधले भारताचे उच्चायुक्त यांची भेट घेऊन चर्चाही केली आहे. या भेटीविषयीही मैत्रिपाला सिरीसेना यांनी श्री. मोदी यांना माहिती दिली.
भारताच्या पंतप्रधानांना श्रीलंका आपला अतिशय जवळचा आणि खरा मित्र मानते. त्यामुळे उभय देशांमध्येच नाही, तर दोन्ही नेत्यांमध्ये चांगले स्नेहबंध निर्माण झालेले आहेत. भारत आणि श्रीलंका यांची परस्परांतील मैत्री दोन्ही देशांना लाभदायक आहे. यापुढेही ही मैत्री अधिकाधिक दृढ करण्यासाठी पंतप्रधान मोदी यांच्याबरोबर कार्य करण्याचा श्रीलंकेने संकल्प केला आहे. या संकल्पाचा पुनरूच्चार यावेळी सिरीसेना यांनी केला.
श्रीलंकेने या खोडसाळ, निराधार वृत्ताचे खंडन करण्यासाठी तातडीने जी पावले उचलली, त्या प्रयत्नांचे पंतप्रधान नरेंद्र मोदी यांनी राष्ट्राध्यक्ष सिरीसेना यांच्याशी दूरध्वनीवरून बोलताना कौतुक केले. भारत नेहमीच ‘‘शेजारधर्मा’’च्या कर्तव्याला प्राधान्य देत आला आहे. नीती आणि प्राथमिकता यांचा विचार करून उभय देशांमध्ये सर्वतोपरी सहकार्य कायम ठेवण्याची गरज आहे. भारत-श्रीलंका यांच्यामध्ये आणखी मजबूत संबंध प्रस्थापित करणे आपल्याला व्यक्तिशः अधिक आवडेल, असेही पंतप्रधान नरेंद्र मोदी यांनी यावेळी सांगितले.
N.Sapre/S.Bedekar/P.Malandkar
(Visitor Counter : 39
ऊर्जा मंत्रालय
बंगळुरू येथे 5 ते 7 फेब्रुवारी 2023 या कालावधीत होणाऱ्या पहिल्या ऊर्जा संक्रमण कृती गटाच्या  बैठकीबद्दल केंद्रीय ऊर्जा, नवीन आणि अपारंपरिक ऊर्जा मंत्री आर के सिंह यांनी प्रसारमाध्यमांना दिली माहिती
नवी दिल्ली, 2 फेब्रुवारी 2023
बंगळुरू येथे 5 ते 7 फेब्रुवारी 2023 या कालावधीत होणाऱ्या पहिल्या ऊर्जा संक्रमण कृती गटाच्या  बैठकीबद्दल केंद्रीय ऊर्जा, नवीन आणि अपारंपरिक ऊर्जा मंत्री आर के सिंह यांनी प्रसारमाध्यमांना माहिती दिली.
आंतरराष्ट्रीय सहकार्याचा प्रमुख मंच असलेल्या प्रतिष्ठेच्या जी 20 शिखर परिषदेचे भारत या वर्षी यजमानपद भूषवत आहे. जी 20 सदस्य देश जागतिक सकल देशांतर्गत उत्पादना  च्या सुमारे 85%, जागतिक व्यापाराच्या 75% पेक्षा जास्त आणि जगाच्या लोकसंख्येच्या सुमारे दोन तृतीयांश लोकसंख्येचे प्रतिनिधित्व करतात. ते देश सर्व प्रमुख आंतरराष्ट्रीय आर्थिक मुद्द्यांवर जागतिक रचनात्मक चौकट आणि प्रशासनाला आकार देण्यात तसेच त्याला मजबूत करण्यात महत्त्वपूर्ण भूमिका बजावत आहेत असे सिंह यांनी यावेळी सांगितले.
एनर्जी ट्रांझिशन वर्किंग ग्रुप इटीडब्ल्युजी च्या प्राधान्य क्षेत्रांमध्ये खालील गोष्टींचा समावेश आहे:  तंत्रज्ञानातील त्रुटी दूर करण्यासाठी ऊर्जा संक्रमण  ऊर्जा संक्रमणासाठी कमी दराने वित्तपुरवठा  ऊर्जा सुरक्षा आणि विविध पुरवठा साखळी  ऊर्जा कार्यक्षमता, औद्योगिक कमी कार्बन संक्रमणे आणि जबाबदारीने वापर,  भविष्यासाठी इंधन  आणि  स्वच्छ ऊर्जेसाठी सार्वत्रिक प्रवेश आणि न्याय्य, परवडणारे, समावेशी ऊर्जा संक्रमण मार्ग.
ऊर्जा संक्रमण साध्य करण्यावर हा गट भर देणार असून तो समुदायांच्या गरजांशी तडजोड न करता वेळेवर आणि परवडणाऱ्या किमतीत इतर देशांमध्ये ऊर्जा पोहोचवण्यासाठी तंत्रज्ञानातील तफावत दूर करणे आणि वित्तपुरवठा करणे याकडेही लक्ष देईल, असे त्यांनी सांगितले.
‘कार्बन कॅप्चर, युटिलायझेशन अँड स्टोरेज ’ या विषयावरील उच्चस्तरीय आंतरराष्ट्रीय चर्चासत्राचे आयोजन या पहिल्या बैठकीत करण्यात आले आहे. नेट-झिरो लक्ष्य साध्य करण्यासाठी महत्त्वपूर्ण मानल्या जाणार्या कार्बन कॅप्चर, वापर आणि स्टोरेजचे महत्त्व अधोरेखित करण्यावर चर्चासत्र लक्ष केंद्रित करेल.
या बैठकीची विषयपत्रिका ठरविण्यासाठी आणि कृती क्षेत्रे निश्चित करण्यासाठी कार्यगटाच्या 4 बैठका आयोजित करेल. खालीलप्रमाणे बैठका होतील:
- पहिली बैठक – बेंगळुरू, 5-7 फेब्रुवारी, 2023
- दुसरी बैठक – गांधीनगर, एप्रिल 2-4, 2023
- तिसरी बैठक – मुंबई, 15-17 मे 2023
- चौथी बैठक – गोवा, जुलै 19-20 जुलै 2023
- ईटीएमएम बैठक- गोवा, 22 जुलै 2023
भारत या बैठकांचा यजमान देश असून 19 देश, युरोपियन युनियन आणि 9 अतिथी देशांमधील 150 हून अधिक प्रतिनिधींचे आदरातिथ्य करणार आहे. याव्यतिरिक्त, आघाडीच्या आंतरराष्ट्रीय संस्था आणि प्रादेशिक संस्था आणि ज्ञान भागीदार या बैठकीत सहभागी होतील.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
आरोग्य आणि कुटुंब कल्याण मंत्रालय
कोविड -19 प्रतिबंधक लसीकरण अद्ययावत माहिती - दिवस 267
भारताच्या एकूण कोविड प्रतिबंधक लसीकरणाने 94.62 कोटी मात्रांचा टप्पा ओलांडला
आज संध्याकाळी 7 पर्यंत लसीच्या 60 लाखांहून अधिक मात्रा देण्यात आल्या
आज संध्याकाळी 7 वाजताच्या तात्पुरत्या अहवालानुसार, लक्षणीय कामगिरी करत भारताच्या कोविड -19 प्रतिबंधक लसीकरणाने, लसीच्या 94.62 कोटी  मात्रांचा टप्पा पार केला. आज संध्याकाळी 7 पर्यंत 60 लाखांहून अधिक  लसीच्या मात्रा देण्यात आल्या.आज रात्री उशिरापर्यंत अंतिम अहवाल पूर्ण होईपर्यंत दैनंदिन लसीकरण मात्रांची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित दिलेल्या लसीच्या एकूण मात्रा खालीलप्रमाणे आहेत :
|
|
Cumulative Vaccine Dose Coverage
|
|
HCWs
|
|
1st Dose
|
|
10375103
|
|
2nd Dose
|
|
9007635
|
|
FLWs
|
|
1st Dose
|
|
18358448
|
|
2nd Dose
|
|
15317749
|
|
Age Group 18-44 years
|
|
1st Dose
|
|
382215952
|
|
2nd Dose
|
|
100237655
|
|
Age Group 45-59 years
|
|
1st Dose
|
|
164935347
|
|
2nd Dose
|
|
82452131
|
|
Over 60 years
|
|
1st Dose
|
|
104185339
|
|
2nd Dose
|
|
59204948
|
|
Cumulative 1st dose administered
|
|
680070189
|
|
Cumulative 2nd dose administered
|
|
266220118
|
|
Total
|
|
946290307
लोकसंख्या प्राधान्य गटांवर आधारित आजची लसीकरणाची कामगिरी खालीलप्रमाणे आहे:
|
|
Date: 9th October, 2021 
|
|
HCWs
|
|
1st Dose
|
|
246
|
|
2nd Dose
|
|
11057
|
|
FLWs
|
|
1st Dose
|
|
449
|
|
2nd Dose
|
|
37058
|
|
Age Group 18-44 years
|
|
1st Dose
|
|
2205774
|
|
2nd Dose
|
|
2020606
|
|
Age Group 45-59 years
|
|
1st Dose
|
|
569654
|
|
2nd Dose
|
|
618143
|
|
Over 60 years
|
|
1st Dose
|
|
290417
|
|
2nd Dose
|
|
313008
|
|
1st Dose Administered in Total
|
|
3066540
|
|
2nd Dose Administered in Total
|
|
2999872
|
|
Total
|
|
6066412
देशातील सर्वात असुरक्षित लोकसंख्या गटांचे कोविड -19 पासून संरक्षण करण्याचे साधन म्हणून लसीकरण केले जात असून याचा सर्वोच्च स्तरावर नियमितपणे आढावा घेतला जात आहे आणि देखरेख ठेवली जात आहे.
नौवहन मंत्रालय
नौवहन मंत्रालय आणि कौशल्य विकास व उद्योजकता मंत्रालय यांच्यात बंदर आणि सागरी क्षेत्रातील कौशल्य विकासासाठी परस्पर सामंजस्य करार
नवी दिल्ली, 20 ऑगस्ट 2020
सागरी क्षेत्रात असलेल्या मोठ्या प्रमाणातील रोजगाराच्या संधी आणि यासाठी लागणाऱ्या कौशल्य संचाचे प्रमाणीकरण करण्यासाठी नौवहन मंत्रालय आणि कौशल्य विकास व उद्योजकता मंत्रालय यांच्यात आज डिजीटल पद्धतीने परस्पर सामंजस्य करारावर स्वाक्षऱ्या करण्यात आल्या.
कौशल्य विकास आणि उद्योजकता मंत्री डॉ महेंद्रनाथ पांडे आणि नौवहन राज्यमंत्री  आणि रसायने आणि खते मंत्री मनसुख मांडवीय आणि ऊर्जा, नवी आणि नवीकरणीय ऊर्जा राज्यमंत्री  आर के सिंग आणि कौशल्य विकास आणि उद्योजकता मंत्रालयातील वरिष्ठ अधिकाऱ्यांची उपस्थिती होती.
याप्रसंगी बोलताना डॉ महेंद्रनाथ पांडे यांनी नौवहन मंत्रालयाने रोजगारासाठी कौशल्य प्राप्ती करण्याच्या आणि जागतिक दर्जाची क्षमता निर्माण करण्याच्या प्रयत्नांसाठी अभिनंदन केले. ते म्हणाले, “आपण एकत्र काम केल्यास आणि कौशल्य क्षेत्रात नावीन्यपूर्ण कौशल्य आणि रणनीतीसाठी एकत्र काम केल्यास भारत जगाची कौशल्य राजधानी होईल. सागरी वाहतूक आपल्या देशाच्या आर्थिक विकासाला चालना देणारा अतिशय महत्त्वाचा घटक आहे. नौवहन मंत्रालयासोबतची भागीदारी याच उद्देशाने प्रेरित आहे. आपल्या मनुष्यबळाच्या कौशल्यासाठी नवनवीन उपक्रम आणि कौशल्याच्या माध्यमातून त्यांना जागतिक पातळीवरील स्पर्धेसाठी तयार करणे हा उद्देश आहे. मला विश्वास आहे की, योग्य सहाय्य, प्रशिक्षण आणि प्रदर्शनासह आपला युवावर्ग नवीन उंची गाठेल आणि नौवहन क्षेत्राच्या वाढीस हातभार लावेल.”
नौवहन राज्यमंत्री  मनसुख मांडवीय यांनी परस्पर सामंजस्य कराराबद्दल कौशल्य विकास आणि उद्योजकता मंत्रालयाप्रती कृतज्ञता व्यक्त केली आणि म्हणाले की, “या भागीदारीमुळे किनारपट्टी क्षेत्रातील तरुणांना रोजगाराच्या विपुल आणि चांगल्या संधी मिळतील. नौवहन मंत्रालयाच्या सागरमाला प्रकल्पांतर्गत किनारपट्टी क्षेत्रातील लोकांचा विकास करण्याची वचनबद्धता यामुळे दृढ झाली आहे. यामुळे बंदरे आणि सागरी क्षेत्रात भारतात आणि जागतिक पातळीवर कुशल मनुष्यबळ निर्माण होईल. आम्ही आपल्या बंदरांची क्षमता सुधारून आपल्या देशाची आर्थिक ताकद वाढवण्याच्या दिशेने समर्पित आहोत. तसेच सागरी वाहतूक क्षेत्राला भेडसावणाऱ्या विविध प्रश्नांची सोडवणूक करण्यासाठी कटिबद्ध आहोत. आमचा निर्धार आहे की, देशातील तरूणांना सक्षम बनविण्यासाठी एक कुशल मनुष्यबळ तयार करणे, तंत्रज्ञानाद्वारे प्रेरित भविष्यात त्यांची भूमिका मजबूत करणे आणि सागरी क्षेत्राच्या विकासाला गती देणे. तसेच यामुळे देशात आणि आंतरराष्ट्रीय सागरी क्षेत्रात आपल्या मनुष्यबळाला विविध संधी निर्माण होतील”, असे मांडवीय म्हणाले.
सामंजस्य करारानुसार, कौशल्य विकास आणि उद्योकता मंत्रालय जलपर्यटन, सहाय्यभूत मदत, मासेमारी, जहाज बांधणी, जहाज दुरुस्ती आणि जहाज तोडणी, ड्रेजिंग, सागरी पुरवठा साखळी यासाठी अभ्यासक्रमाची निश्चिती, राष्ट्रीय व्यावसायिक मानके, मजकूर याविषयी सहकार्य करेल. तसेच आयआयटी, एनएसटीआय, पीएमकेके आणि पीएमकेव्हीवाय या विद्यमान केंद्रांचा वापर मनुष्यबळ विकासाठी करेल. कौशल्य विकास आणि उद्योजकता मंत्रालय यासह खासगी क्षेत्राच्या मदतीने/सीएसआर निधीअंतर्गत बंदर आणि सागरी क्षेत्राला आंतरराष्ट्रीय भागीदारांच्या सहकार्याने मदत करेल.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
नवीन आणि नवीकरणीय ऊर्जा मंत्रालय
भारतीय अक्षय ऊर्जा विकास संस्थेला कोविड वर्षात विक्रमी नफा
केंद्रीय नवीन आणि नवीकरणीय ऊर्जा मंत्रालयाच्या अखत्यारितील सार्वजनिक उद्यम भारतीय अक्षय ऊर्जा विकास संस्थेने  2020-21 या कोविड 19 मुळे प्रभावित झालेल्या आर्थिक वर्षात आतापर्यंतचा सर्वाधिक 570 कोटी रुपये करपूर्व नफा  नोंदवला आहे. 2019-20 मध्ये कंपनीचा करपूर्व नफा 241 कोटी रुपये होता. कंपनीने करानंतरचा नफा 346 कोटी एवढा नोंदवला आहे, जो गेल्या आर्थिक वर्षात 215 कोटी होता, अशाप्रकारे कंपनीने 61% एवढी भरघोस वाढ नोंदवली आहे.
रसायन आणि खते मंत्रालय
इंडिया पोटॅश लिमिटेड मुरिएटच्या किंमतीत वरून 17500 रुपये मे टन पर्यंत कपात करणार
नवी दिल्ली, 15 मे 2020
इंडिया पोटॅश लिमिटेडने  मुरिएट ऑफ पोटॅशच्या सध्याच्या 19000 रुपये प्रति मे.टन किंमतीत 17500 रुपये मे. टन पर्यंत म्हणजेच 75 रुपये प्रति बॅग कपात करण्याचा निर्णय घेतला आहे. हा निर्णय 18 मे 2020 पासून अमलात येईल.
मुरिएट ऑफ पोटॅश ज्याला पोटॅशियम क्लोराईड असे देखील म्हणतात, हे वनस्पतीची वाढ आणि गुणवत्ता यासाठी आवश्यक आहे. प्रथिने आणि साखरेच्या निर्मितीमध्ये ते महत्त्वपूर्ण भूमिका बजावते. हे झाडांमधील पाण्याचे प्रमाण कायम राखून दुष्काळी स्थितीत संरक्षण करते जे या फोटोसिंथेसिस साठी उपयुक्त असते कारण पाने त्यांचा आकार आणि जोम टिकवून ठेवतात.
गेल्या एक वर्षात अमेरिकी डॉलरच्या तुलनेत भारतीय रुपया लक्षणीयरित्या घसरुनही आणि एमओपीवरील सरकारी अनुदानामध्ये 1 एप्रिल 2020 पासून 604 रुपये प्रति मे टन कपात होऊनही शेतकऱ्यांसाठी किमती कमी केल्याचे कंपनीने म्हटले आहे.
इंडिया पोटॅश लिमिटेड  चे व्यवस्थापकीय संचालक डॉ पी एस गहलौत म्हणाले की आमचा पूर्ण विश्वास आहे की या निर्णयामुळे खतांचा समतोल वापर होईल जेणेकरून खतावरील शेतकर्यांचा खर्च कमी होईल आणि कृषी उत्पादनात वाढ होईल. यातून सरकारचे उद्दिष्ट देखील साध्य होईल. कंपनी नेहमीच खतांच्या वैज्ञानिक आणि न्याय्य वापराला प्रोत्साहन देण्याच्या बाजूने आहे असे ते म्हणाले.
केंद्रीय रसायने आणि खत मंत्री डी व्ही सदानंद गौडा यांनी डॉ पी एस गहलौत यांचे आणि आयपीएलच्या व्यवस्थापनाचे अभिनंदन केले.काळाची गरज ओळखून त्यांनी शेतकऱ्यांना मदत करण्यासाठी मोठे पाऊल टाकल्याचे ते म्हणाले. "कोविड -१९ या कालावधीत एमओपीच्या किंमतीत कपात केल्यामुळे शेतकऱ्यांना विशेषत: अल्पभूधारक आणि अल्प प्रमाणात शेती असलेल्या शेतकऱ्यांना मोठा फायदा होईल. कमी खर्चामुळे कृषी उत्पादन वाढेल आणि शेतकऱ्यांचे उत्पन्न देखील वाढेल."असे ते म्हणाले .M.Jaitly/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 296
पंतप्रधान कार्यालय
जादुई पिटारा ' मुलांचा मनात नवा उत्साह आणि रंग भरणारा ठरेल: पंतप्रधान
लहान मुलांच्या पूर्व प्राथमिक अध्ययन-अध्यापनासाठी सुरु करण्यात आलेल्या 'जादुई पिटारा' या शिक्षण साहित्यविषयक उपक्रमाचे पंतप्रधान नरेंद्र मोदी यांनी कौतुक केले आहे.
कोविड – 19 ला धोरणात्मक दृष्टीने प्रतिसाद देताना आणि त्याचे व्यवस्थापन करताना- ``टेस्ट, ट्रॅक, ट्रीट `` - या निरंतर आधारभूत चाचणीच्या मुख्य तत्त्वावर भर देण्यात आला, ज्यामुळे लवकर निदान होत आहे. वेळेवर निदान केल्यामुळे बाधित  रुग्णांना योग्य उपचारांसाठी स्वतंत्रपणे ठेण्याची किंवा रुग्णालयात दाखल करण्याची संधी मिळते. यामुळे मृत्यूदर कमी होतो आणि रुग्ण वेगाने बरे होतात.
भारतात रुग्णांच्या चाचण्या आज जवळपास 3.9 कोटींवर पोहोचल्या आहेत. देशभरात गेल्या 24 तासात 9,24,998 लाख चाचण्या घेण्यात आल्या. यामुळे एकूण चाचणी संख्या 3,85,76,510 पर्यंत वाढली आहे.
अनेक रुग्ण बरे होत आहेत आणि त्यांना रुग्णालयातून घरी सोडण्यात येत आहे आणि घरात विलगीकरण केले जात आहे , भारतातील कोविड – 19 रुग्ण बरे होण्याची रुग्ण संख्या आज 25 लाखांच्या पुढे गेली आहे. केंद्राने नेमून दिलेल्या धोरणांची राज्य / केंद्रशासित प्रदेशांनी प्रभावीपणे अंमलबजावणी केल्यामुळे 25,23,771 रुग्ण बरे होणे शक्य झाले आहे, गेल्या 24 तासात 56,013 रुग्ण बरे झाले आहेत. भारतातील कोविड–19 चे रुग्ण बरे होण्याचा दर आजमितीला 76.24 % इतका आहे.
भारतात सक्रीय रुग्ण संख्येच्या  तुलनेत जवळपास 18 लाख  रुग्ण बरे झाले आहेत. सातत्याने मोठ्या संख्येने रुग्ण बरे होत असल्यामुळे, हे निश्चित झाले आहे की देशातील वास्तविक रुग्ण संख्या उदा. सक्रिय रुग्णांमध्ये एकूण बाधित रुग्णांपैकी 21.93 % रुग्णांचा समावेश आहेत.
आरोग्य मंत्रालयाच्या वैद्यकीय व्यवस्थापनाच्या नियमांमध्ये नमूद केल्यानुसार रुग्णाची काळजी घेण्याच्या मानकांवर लक्ष केंद्रित करून, अतिदक्षता विभागात आणि रुग्णालयात उत्तम कौशल्यपूर्ण डॉक्टर, सुधारित रुग्णवाहिका सेवा, ऑक्सिजनचा मर्यादित वापर आणि संशोधनात्मक पद्धतींचा वापर करून राष्ट्रीय मृत्यू दर  कमी राखला गेला आहे. आज या दऱातील घसरण 1.83 % इतकी आहे. राष्ट्रीय सरासरी पेक्षा 10 राज्ये / केंद्रशासित प्रदेशात रुग्ण बरे होण्याचा दर चांगला आहे.
चाचणी प्रयोगशाळेच्या जाळ्यांच्या क्रमवारील विस्ताराच्या माध्यमातून देशभर व्याप्ती वाढविण्यात यश आले आहे. शासकीय क्षेत्रातील 993 प्रयोगशाळा आणि 557 खासगी प्रयोगशाळांसह आतापर्यंत एकूण प्रयोगशाळांची संख्या 1550 वर पोहोचली आहे. यामध्ये समाविष्ट होणाऱ्यांमध्ये :
रिअल टाइम रॅपिड टेस्ट पीसीआर आधारित चाचणी प्रयोगशाळा 795 : 
ट्रू नॅट आधारित चाचणी प्रयोगशाळा : 637 
सीबीएनएएटी आधारित चाचणी प्रयोगशाळा 118 : 
कोविड-19 संदर्भात कुठलीही अधिकृत आणि ताजी 2आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी :
https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf
.........
M.Chopade/S.Shaikh/P.Kor